যিশুর কুমারীগর্ভে জন্ম
খ্রিস্টানদের দুটি সর্বাধিক প্রচলিত বিশ্বাস হল এই যে, যিশু হলেন "পবিত্র আত্মা ও "কুমারী" মেরির অবতার" (বর্তমানে নাইসীয় বিশ্বাস নামে পরিচিত) এবং যিশু "কুমারী মেরির গর্ভে জন্মগ্রহণ করেন" (শিষ্যমণ্ডলীয় বিশ্বাস)। অষ্টাদশ শতাব্দীর এনলাইটেনমেন্ট ধর্মতত্ত্বের পূর্বে কয়েকটি অপ্রধান সম্প্রদায়ের ব্যতিক্রমী উদাহরণ ছাড়া কেউই এই মতবাদটিকে সম্পর্কে গুরুতর প্রশ্নচিহ্নের মুখে ফেলেনি।
খ্রিষ্টান
খ্রিষ্টান (ইংরেজি: Christian) বলতে খ্রিষ্টধর্মাবলম্বীদের বোঝায়। খ্রিষ্টধর্ম একটি একেশ্বরবাদী আব্রাহামীয় ধর্ম যার মূল ভিত্তি নাজারেথীয় যিশুর জীবন ও শিক্ষা। খ্রিষ্টানরা যিশুকে আদি বাইবেল/হিব্রু বাইবেল কথিত মসিহা (গ্রিক শব্দ থেকে ব্যুৎপন্ন খ্রিষ্ট) এবং ঈশ্বরপুত্র মনে করেন। বিশেষণ হিসেবে "খ্রিষ্টান" শব্দটির অর্থ "খ্রিষ্টধর্ম সম্বন্ধীয়"; আবার প্রবাদ অর্থে এই শব্দটির অর্থ "যা কিছু মহান, শুভ ও খ্রিষ্ট-প্রতিম"।